Qashqadaryoda yoshlar yetakchisi o'zini osib qo'ydi

Qashqadaryo viloyati G'uzor tumanida 13 aprel kuni 37 yoshli erkak o'zini osib qo'ydi. Bu haqda “Nasafnews” xabar berdi.
Ma'lum bo'lishicha, coat 20:00 atrofida u yashash uyining oldidagi qarovsiz og'ilxona ustuniga arqon bilan o'zini bo'yin sohasidan osib qo'ygan. Oqibatda fuqaro voqea joyida vafot etgan.
“Nasafnews” manbalariga ko'ra, marhum erkak tumandagi mahallada yoshlar yetakchisi lavozimida faoliyat ko'rsatgan. Hozirda erkak nima uchun o'z joniga qasd qilgani haqida aniq ma'lumotlar yo'q. Ammo marhumni taniganlar bu holatga qarz munosabatlari sabab bo'lganini aytgan. G'uzor tumani prokuraturasi ushbu holat yuzasidan hozirda tergovga qadar tekshiruv harakatlari o'tkazmoqda.
Avvalroq Qashqadaryoda 17 yoshli o'quvchi qiz o'zini osib qo'ygani haqida xabar berilgandi. Uning ruhiyatida o'zgarish bo'lgani aytilgan.